สรุปภาวะตลาดต่างประเทศ ประจำวันที่ 2 พ.ค. 2565
สรุปภาวะตลาดต่างประเทศ ประจำวันที่ 2 พ.ค. 2565
สรุปภาวะตลาดต่างประเทศ ประจำวันที่ 2 พ.ค. 2565
3 พ.ค. 2565

ดัชนีดาวโจนส์ตลาดหุ้นนิวยอร์กปิดบวกในวันจันทร์ (2 พ.ค.) โดยได้แรงหนุนจากการที่นักลงทุนช้อนซื้อในช่วงท้ายตลาด ส่วนดัชนี Nasdaq ดีดตัวขึ้นกว่า 200 จุด จากแรงซื้อหุ้นกลุ่มเทคโนโลยี ขณะที่นักลงทุนจับตาผลการประชุมของธนาคารกลางสหรัฐ (เฟด) ซึ่งจะมีการแถลงในวันพุธนี้ตามเวลาสหัฐ
ดัชนีเฉลี่ยอุตสาหกรรมดาวโจนส์ปิดที่ 33,061.50 จุด เพิ่มขึ้น 84.29 จุด หรือ +0.26%, ดัชนี S&amp;P500 ปิดที่ 4,155.38 จุด เพิ่มขึ้น 23.45 จุด หรือ +0.57% และดัชนี Nasdaq ปิดที่ 12,536.02 จุด เพิ่มขึ้น 201.38 จุด หรือ +1.63%
ตลาดหุ้นยุโรปปิดลบในวันจันทร์ (2 พ.ค.) โดยถูกกดดันจากความวิตกเกี่ยวกับการชะลอตัวของเศรษฐกิจจีนหลังจากการเปิดเผยข้อมูลภาคการผลิตที่อ่อนแอ ขณะที่การซื้อขายเป็นไปอย่างเบาบาง เนื่องจากตลาดหุ้นลอนดอนปิดทำการวันหยุดธนาคาร
ดัชนี Stoxx Europe 600 ปิดที่ 443.83 จุด ลดลง 6.56 จุด หรือ -1.46%
ดัชนี CAC-40 ตลาดหุ้นฝรั่งเศสปิดที่ 6,425.61 จุด ลดลง 108.16 จุด หรือ -1.66% และดัชนี DAX ตลาดหุ้นเยอรมนีปิดที่ 13,939.07 จุด ลดลง 158.81 จุด หรือ -1.13% ส่วนตลาดหุ้นลอนดอนปิดทำการในวันจันทร์ (2 พ.ค.) เนื่องในวันหยุดธนาคาร
ตลาดหุ้นลอนดอนปิดทำการในวันจันทร์ (2 พ.ค.) เนื่องในวันหยุดธนาคาร
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันจันทร์ (2 พ.ค.) หลังมีรายงานว่า สหภาพยุโรป (EU) กำลังผลักดันการบังคับใช้มาตรการคว่ำบาตรน้ำมันของรัสเซีย ซึ่งนักลงทุนมองว่าสถานการณ์ดังกล่าวจะส่งผลให้อุปทานน้ำมันในตลาดโลกตึงตัวมากขึ้น
ทั้งนี้ สัญญาน้ำมันดิบ WTI ส่งมอบเดือนมิ.ย. เพิ่มขึ้น 48 เซนต์ หรือ 0.5% ปิดที่ 105.17 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนก.ค. เพิ่มขึ้น 44 เซนต์ หรือ 0.4% ปิดที่ 107.58 ดอลลาร์/บาร์เรล
สัญญาทองคำตลาดนิวยอร์กปิดร่วงลงในวันจันทร์ (2 พ.ค.) โดยตลาดถูกกดดันจากการพุ่งขึ้นของอัตราผลตอบแทนพันธบัตรสหรัฐและการแข็งค่าของสกุลเงินดอลลาร์ นอกจากนี้ ตลาดทองคำยังได้รับปัจจัยลบจากการที่ธนาคารกลางสหรัฐ (เฟด) มีแนวโน้มปรับขึ้นดอกเบี้ย 0.5% ในการประชุมวันที่ 3-4 พ.ค.นี้
สัญญาทองคำตลาด COMEX (Commodity Exchange) ส่งมอบเดือนมิ.ย. ร่วงลง 48.1 ดอลลาร์ หรือ 2.52% ปิดที่ 1,863.6 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 50.1 เซนต์ หรือ 2.17% ปิดที่ 22.584 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 6.8 ดอลลาร หรือ 0.72% ปิดที่ 932.8 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 91.00 ดอลลาร์ หรือ 3.94% ปิดที่ 2,216.00 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันจันทร์ (2 พ.ค.) โดยได้แรงหนุนจากการคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ย 0.5% ในการประชุมเดือนพ.ค.เพื่อสกัดเงินเฟ้อ
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน พุ่งขึ้น 0.76% แตะที่ 103.7430
ดอลลาร์สหรัฐแข็งค่าเมื่อเทียบกับเงินเยน ที่ระดับ 130.15 เยน จากระดับ 129.45 เยน และแข็งค่าเมื่อเทียบกับฟรังก์สวิส ที่ระดับ 0.9786 ฟรังก์ จากระดับ 0.9712 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.2901 ดอลลาร์แคนาดา จากระดับ 1.2831 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0495 ดอลลาร์ จากระดับ 1.0578 ดอลลาร์ ขณะที่เงินปอนด์อ่อนค่าลงแตะที่ระดับ 1.2475 ดอลลาร์ จากระดับ 1.2597 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7039 ดอลลาร์สหรัฐ จากระดับ  0.7083 ดอลลาร์สหรัฐ